# SEURAN SÄÄNNÖT

**PELAAJALLE**

**\* Pelaan reilua peliä ja toimin reilusti. Nautin jalkapallon pelaamisesta ja pidän hauskaa pelikavereideni kanssa.**

**\* Tulen harjoituksiin ja peleihin omasta tahdostani ja olen paikalla aina oikeaan aikaan. Huolehdin omista varusteistani ja pelivälineistäni.**

**\* Harjoittelen ja pelaan aina terveenä, ravittuna ja keskittyneenä.**

**\* Kuuntelen valmentajien, joukkueenjohtajan ohjeita ja neuvoja ja toimin niiden mukaisesti. Noudatan joukkueen pelisääntöjä.**

**\* Harjoittelen yksilötaitoja, pelikäsitystä ja pyrin tekemään aina oman parhaani harjoituksissa ja peleissä. Minulla on lupa tehdä virheitä sekä harjoitellessa että pelatessa ja minulla on myös mahdollisuus oppia virheistä. Myös pelikaverillani on lupa tehdä virheitä ja oppia niistä.**

**\* Kehitän omia taitojani niin harjoituksissa kuin omalla ajallani. Harrastan monipuolisesti muita lajeja, koska ne tukevat jalkapalloharrastustani ja ihmisenä kasvamistani.**

**\* Joukkueessamme on ehdoton kiusaamiskielto! - En kiusaa tai häiritse ketään joukkueen tapahtumissa, enkä vahingoita ketään tahallisesti. Pyydän anteeksi, jos toimin väärin. Kunnioitan muita valmentajia, vastustajaa ja pelinohjaajaa sekä erotuomaria. Valmentajalla on tarvittaessa oikeus poistaa häiritsevä pelaaja harjoituksista, tai siirtää hänet pelikentän laidalle.**

**\* Käyttäydyn hyvin myös pelikenttien ulkopuolella. Kiroileminen pelikentällä ja sen ulkopuolella ei kuulu hyviin käytöstapoihin.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VANHEMMALLE**

**\* Ymmärrämme, että tärkein tehtävämme on kannustaa lapsiamme harrastamaan, kuljettaa heitä tarvittaessa joukkueen tapahtumiin.**

**\* Kannustamme kaikkia pelaajia tasapuolisesti peleissä sekä tuemme valmentajia, ohjaajia ja muita joukkueen toimihenkilöitä heidän tehtävissään.**

**\* Annamme työrauhan valmentajille harjoituksissa ja peleissä. Valmentajat päättävät peluuttamisesta ja tekevät kokoonpanot peleihin seuran valmennuslinjan mukaisesti. Ymmärrämme, että jokainen lapsi harjoittelee ja pelaa omalla tasollaan. Emme valmenna tai ohjeista lapsiamme harjoituksissa tai peleissä ristiriitaisten ohjeiden välttämiseksi.**

**\* Olemme esimerkkinä pelaajille: kunnioitamme vastustajia emmekä arvostele pelinohjaajaa ja erotuomaria. Kannustamme myös vastustajien pelaajia hyvistä suorituksista. Emme arvostele valmentajan tai muiden toimihenkilöiden työtä pelaajien kuullen. Rakentavan palautteen annamme puhelimitse tai kasvotusten.**

**\* Emme seuraa pelejä vaihtopenkin läheisyydessä. Hyvä paikka pelien seuraamiseen meille on vaihtopenkin vastakkainen kentän sivu.**

**\* Emme esiinny joukkueen peleissä tai muissakaan lasten ja nuorten tapahtumissa päihtyneenä, emmekä tupakoi kentän laidalla. Myös kiroileminen ei kuulu pelikentälle.**

**\* Olemme aidosti kiinnostuneita lastemme harrastuksista ja muistamme ylläpitää kannustavaa ja positiivista asennetta. Kannustamme ja innostamme lapsiamme myös omalla ajalla harjoitteluun.**

**\* Kannustamme pelaajia terveisiin elämäntapoihin ja peleissä ja turnauksissa ohjaamme lapsiamme syömään terveellisesti.**

**\* Pidämme joukkueen  tapahtumiin ilmoittautumiset ajan tasalla ja ilmoittaudumme tapahtumiin hyvissä ajoin. Pidämme kiinni sitovista ilmoittautumisista ja ilmoitamme poissaolosta suoraan joukkueenjohtajalle.**

**\* Osallistumme yhteisiin palavereihin ja vanhempainiltoihin ja kannamme siltä osin vastuun joukkueesta ja sen toiminnan kehittämisestä. Osallistumme joukkueen talkoisiin ja pelaajien kuljetuksiin lyhyemmillä pelimatkoilla. Ymmärrämme, että talkoisiin osallistumalla voimme vaikuttaa lapsiemme harrastuksen kustannuksiin.**

**\* Muistamme, että harrastus on pääosin lapsen oma juttu ja sen tulee olla kivaa.**